stanford-oval/wikipedia huggingface dataset:
Pyhäkön Lamppu
Aiheesta muualla

Lehden sivut Lähetyshiippakunnan verkkosivuilla
Pátroklos (saari)

Pátrokloksen saari.
| --- | --- |
Muut nimet:  Gaïdouronísi (Γαϊδουρονήσι)
Sijainti:  37°39′03″N, 23°57′02″E, Saronikós Itä-Attika, Attika Kreikka
Saariryhmä:  Argo-Saroniset saaret
Vesialue:  Saroninlahti
Korkein kohta:  240  m 
Pinta-ala:  2,8 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Pátroklos (kreik. Πάτροκλος) eli Gaïdouronísi (Γαϊδουρονήσι), antiikin Patroklu Kharaks (m.kreik. Πατρόκλου Χάραξ, Patroklū Kharaks) tai Kopros (Κόπρος), on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Soúnion niemen eteläkärjen edustalla. Saaren pinta-ala on 2,8 neliökilometriä ja se on asumaton (vuonna 2011). Hallinnollisesti Pátroklos kuuluu Saronikóksen kuntaan, Itä-Attikan alueyksikköön ja Attikan alueeseen.
Saaren antiikin ajalle palautuvan nimen sanottiin olevan peräisin Ptolemaios II:n laivastoa komentaneesta Patrokloksesta, joka rakennutti sinne linnoituksen.
Käännös suomeksi
Pávlos Fýssas

Pávlos Fýssas (kreik. Παύλος Φύσσας, taiteilijanimeltään Killah P, 10. huhtikuuta 1979 – 18. syyskuuta 2013 Ateena) oli kreikkalainen kansalaisaktivisti ja rap-artisti.
Muun muassa antifasistisessa toiminnassa mukana ollutta Fýssasta puukotettiin syyskuussa 2013 Pireuksen satamakaupungissa hänen ollessaan poistumassa tyttöystävänsä kanssa paikallisesta kahvilasta. Fýssas kuoli myöhemmin ateenalaisessa sairaalassa. Puukotuksesta pidätettiin 45-vuotias äärioikeistolaisen Kultainen aamunkoitto -puolueen jäsen.
Fýssaksen murha aiheutti Kreikassa mellakoita, jossa väkijoukot hyökkäsivät Kultaisen aamunkoiton toimistoihin eri puolilla maata. Poliisi suoritti myös useita iskuja puolueen tiloihin. Hänen puukotuksensa oli ensimmäinen vakava väkivallanteko, joka kyettiin yhdistämään suoraan Kultaisen aamunkoiton jäseniin. Tapauksen johdosta Kreikan hallitus harkitsi puolueen kieltämistä.
Pyhältö (suo Pirkkalassa)

| Pyhältö |
| --- | --- |
Valtiot:   Suomi
Paikkakunta:  Pirkkala
Koordinaatit:  61°24′23″N, 23°31′06″E
Mittaustietoja
 fiPyhältö 
Pyhältö  on kuivatettu järvi Pirkanmaalla Pirkkalassa Anian kylässä, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pyhältö kuivatettiin suoksi ja pelloksi 1960-luvun jälkeen.
Historiaa

Vuoden 1922 taloudellisessa kartassa ja vuoden 1954 peruskartassa Pyhältö näkyi vielä pienenä järvenä, jonka ympäryssuolta nostettiin turvetta . Vuoden 1980 kartassa järvi oli jo kadonnut ja sen kohdalle oli piirretty suota. Kuivatusoja laskee Pyhäjärven Sorvanselän Savikkolahteen.
Pygon

Pygon (m.kreik. πυγών, pygōn) oli antiikin kreikkalainen pituusmitta, etäisyys kyynärpäästä sormien ensimmäiseen niveleen. Näin se sijoittui pituudeltaan pekhyksen eli kyynärän ja pygmen eli lyhyen kyynärän väliin. Pygon vastasi 20 daktylosta tai 1+1⁄4 pusta eli jalkaa. Attikalainen (ateenalainen) pygon oli nykymitoissa noin 36,96 senttimetriä.
Muuntotaulukko

Muuntotaulukko, kun perusyksikkönä käytetään vanhaa attikalaista jalkaa (29,57 cm):
| Mittayksikkö (y) | Muuntokerroin (x)> 1 pygōn = x × y | Muuntokerroin (x)> 1y = x × pygōn |
| --- | --- | --- |
Kreikkalaiset
| – daktylos | 20 daktylosta | 1⁄20 pygonia |
| – kondylos | 10 kondylosta | 1⁄10 pygonia |
| – palaistē | 5 palaistea | 1⁄5 pygonia |
| – dikhas | 2+1⁄2 dikhasta | 2⁄5 pygonia |
| – likhas | 2 likhasta | 1⁄2 pygonia |
| – orthodōron | 1+9⁄11 orthodoronia | 11⁄20 pygonia |
| – spithamē | 1+2⁄3 spithamea | 3⁄5 pygonia |
| – pūs (jalka) | 1+1⁄4 pusta | 4⁄5 pygonia |
| – pygmē | 1+1⁄9 pygmeä | 9⁄10 pygonia |
| – pēkhys | 5⁄6 pekhystä | 1+1⁄5 pygonia |
| – bēma | 1⁄2 bemaa | 2 pygonia |
| – orgyia | 5⁄24 orgyiaa | 4+4⁄5 pygonia |
| – akaina | 1⁄8 akainaa | 8 pygonia |
| – hamma | 1⁄48 hammaa | 48 pygonia |
| – plethron | 1⁄80 plethronia | 80 pygonia |
| – stadion | 1⁄480 stadionia | 480 pygonia |
| – hippikon | 1⁄1920 hippikonia | 1 920 pygonia |
| – dolikhos | 1⁄5760 dolikhosta | 5 760 pygonia |
| – parasangēs | 1⁄14400 parasangia | 14 400 pygonia |
| – skhoinos | 1⁄19200 skhoinosta | 19 200 pygonia |
Kansainväliset (SI)
| – senttimetri | 36,96 cm | 0,03 pygonia |
| – metri | 0,37 m | 2,71 pygonia |
Brittiläiset
| – tuuma | 14,55 in | 0,07 pygonia |
| – jalka | 1,21 ft | 0,82 pygonia |
| – jaardi | 0,40 yd | 2,48 pygonia |
Pingviini (tuotemerkki)

Pingviini-logo.
Pingviini on Froneri Finlandin jäätelötuotemerkki. Pingviini-logosta tunnettua jäätelöä on valmistettu Suomessa 1930-luvulta lähtien.
Pingviini-tuotemerkillä myytävät tuotteet valmistetaan Turengin jäätelötehtaalla Janakkalassa. Tuotteille on myönnetty Avainlippu-tunnus merkiksi siitä, että jäätelöt valmistetaan Suomessa suomalaisin voimin ja suomalaisesta maidosta.
Suomen Nestlé osti Pingviinin vuonna 2004. Jäätelön kehitys ja tuotanto sijaitsevat edelleen Turengissa. Nestlé siirsi tuotemerkin vuonna 2016 Froneri Finlandille, jonka se omistaa yhdessä brittiläisen jäätelövalmistaja R&R:n kanssa.
Historia

Pingviinin tarina alkoi vuonna 1935, kun Oy Jäätelö - Glass Ab aloitti jäätelön valmistuksen Helsingin ”uusimmassa ja ajanmukaisimmassa jäätelötehtaassa”. Muutaman vuoden kuluttua yhtiön Pingviini-tuotemerkin osti Valio.
Ensimmäiset jäätelöt valmistettiin Turussa, mutta pian jäätelöä alettiin valmistaa myös Helsingissä, Viipurissa ja Tampereella sekä myöhemmin Oulussa. Turenkiin jäätelötehdas perustettiin 1962.
Aluksi jäätelöä myytiin vohvelitötteröissä ja lautasilta Valion maitokaupoissa ja kioskeissa. Vuonna 1936 Valio perusti Suomen ensimmäisen jäätelöbaarin Helsingin Lasipalatsiin. Vuosien saatossa jäätelökioskit levisivät ympäri Suomea. Nykyään Pingviini-jäätelökioskeja on joka kesä noin 200 ympäri Suomea.
Nestlé osti Valion jäätelöliiketoiminnan 2004 ja 10 vuoden määräaikaisen käyttöoikeuden Valiojäätelö-tuotemerkkiin. Jäätelön tuotekehitys ja tuotanto sijaitsevat edelleen Turengissa.
Turengin jäätelötehdas

Pingviinin tuotteet kehitetään ja valmistetaan Froneri Finland Oy:n jäätelötehtaalla Janakkalan Turengissa. Turengin jäätelötehdas valmistui 1962 vastaamaan jäätelönkulutuksen kasvuun Suomessa. Nykyään tehdas on Pohjoismaiden moderneimpia, suurimpia ja työllistää noin 200 henkilöä, sesongin aikana jopa 300 henkilöä.
Turengin tuotekehitysyksikön jäätelön tuotekehityksen lähtökohtana on suomalaisten kuluttajien maku- ja arvomaailman kohtaaminen. Esimerkiksi Pohjolan marjamakuja, kuten karpaloa, mustikkaa ja lakkaa sekä lakritsaa sisältävä Aino-jäätelöperhe on kehitetty Turengissa. Aino-tuoteperhe on kasvanut vuonna 2019 lanseeratulla Aino Kaurajäätelöllä.
Tehtaan pihapiirissä sijaitsee jäätelöbaari, joka on tarkoitettu vierasryhmille ja koulutuskäyttöön. Jäätelöbaarissa vierailee paljon koululaisryhmiä ympäri Suomen. Vilkkaimpaan luokkaretkiaikaan toukokuussa vierailijoita käy noin 1 500–2 000 henkilöä.
Markkinointi

Alkuvuosina Pingviini-tunnus oli mustavalkoinen. Vuosien saatossa siinä kokeiltiin useampaa väriä, muun muassa 1980-luvulla punaista, kunnes se 1990-luvun alussa sai nykyisen sinivalkoisen asunsa. Saman vuosikymmenen puolivälissä tuli markkinoille myös Pingviini-jäätelötuutti.
Tuotteet

Pingviini-tuotemerkin alle kuuluvia brändejä ovat muun muassa Pingviini, Aino, Classic, Puffet, Muru, Pingviini Puikko (vuoteen 2021 nimellä Eskimo) ja PEHMIS. Vähittäiskaupassa myytävään tuotevalikoimaan kuuluvat litran Pingviini-kotipakkaukset, joita on parikymmentä makua, jäätelötuutit, jäätelöpuikot, kuten Classic sekä Aino-tuoteperheen kotipakkaukset.
Kioskeissa ja kahviloissa myytävään irtojäätelövalikoimaan kuuluu lähes 30 makua ja vuosittain vaihtuvat erikoismaut joita on vuosien varrella ollut mm. terva (2009) ja purkka (2019).
Pehmis on yhtiön rekisteröity tavaramerkki ja sen nimen käyttöoikeus on suojattu. Suojauksella halutaan varmistaa vastaavanlaisten tuotteiden sekoittaminen aitoon Pehmikseen.
Kritiikki

Pingviini-tuotteiden valmistaja Froneri jatkaa toimintaansa Venäjällä huolimatta Venäjän hyökkäyssodasta Ukrainaan.
Aiheesta muualla

Pingviinin kotisivut
Poitsilan kartano

| Poitsilan kartano |
| --- | --- |
 Poitsilan kartanon päärakennus
Osoite:  Tikkupolku 1, 49400 Hamina
Sijainti:  Hamina
Rakennustyyppi:  kartano
Valmistumisvuosi:  1867
Suunnittelija:  Theodor Decker
Omistaja:  Hiljaisuuden Ystävät ry
Julkisivumateriaali:  Puu
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Päärakennus itäpuolelta
Poitsilan kartano on Haminan Poitsilassa sijaitseva vanha kartano, jossa on ollut myöhemmin oppilaitos- ja luostariyhteisötoimintaa. Juuret ulottuvat 1460-luvulle, jolloin Niklis Poitz sai hankkimansa maat rälssiksi. Kartano on historiansa aikana kuulunut Poitzin, Bruunin ja Aladinin suvuille. Kartanon empiretyylinen päärakennus on Theodor Deckerin suunnittelema ja valmistunut vuonna 1867.
Historia

Noin vuonna 1456 Suomeen saapui ritari Eerik Akselinpoika Tottin johtamien tanskalaisten joukkojen yhtenä päällikkönä pommerilaissyntyinen aatelismies Niklis Poitz. He saivat Suomen suostumaan tanskalaisen kuninkaan Kristian I:n valtaan.
Eerik Akselinpoika myönsi vuonna 1463 Niklis Poitzille rälssioikeudet tämän kaikkiin maaomistuksiin. Niklis Poitz hankki omistukseensa huomattavat osat Vehkalahden Norspyyn ja Grotilan kyliä ja perusti sinne säterikartanon, jonka nimeksi tuli Poitsilan kartano.
Seuraavat Poitz-suvun miehet laajensivat kartanon omistuksia niin, että 1600-luvulla ne lopulta käsittivät Norspyyn, Hillon ja Grotilan kylät kokonaan. Näin oli syntynyt maantieteellisesti yhtenäinen Poitsilan suurkylä, kartanokylä, joka lännessä rajoittui Summaan, pohjoisessa Salmenkylä-Husulan jakokuntaan ja etelässä ja idässä mereen.
Poitz-suvun miehet omistivat Poitsilan kartanon, kunnes 1700-luvun alussa Niiles Martinpoika Poitz myi sen eversti von Burghausenille. Useiden omistajanvaihdosten jälkeen kartanon osti 1700-luvun puolivälissä haminalainen suurporvari Heino Eerik Bruun, jonka sukuhaarassa kartano pysyi 1800-luvun lopulle.
Turun hovioikeuden varapresidentti, tuomari Francis Bruun myi vuonna 1888 kartanon jäljellä olevat osat Venäjältä tulleelle siirtolaiselle, Haminan porvarille, kauppaneuvos Konstantin Ivanovits Aladinille. Aladin-suku myi vuonna 1949  kartanon päärakennuksen ja tontin Jamilahden kansanopistolle. Poitsilan maita jäi kuitenkin Aladinien omistukseen.
Pohjois-Poitsilan alue oli jo 1800-luvulla irrotettu Poitsilan kartanosta erilliseksi kiinteistöksi, Ruissalon kartanoksi, jonka sittemmin osti erään Bruun-sukuisen naisen aviomies, pankinjohtaja, varatuomari Verneri Merus. Meruksen perikunta myi Ruissalon maat 1970-luvulla Vehkalahden kunnalle.
Jamilahden kansanopisto

Kartanon tiloissa toimi vuodesta 1949 lähtien Jamilahden kansanopisto. Opisto yhdistyi Kymenlaakson Opistoon vuoden 2020 alussa.
Via Silentii -luostariyhteisö

Toukokuussa 2022 Poitsilan kartanossa aloitti toimintansa Hiljaisuuden Ystävät-yhdistyksen järjestämä Via Silentii -luostariyhteisö. Tarkoituksena on luoda paikka, jossa ihmiset voivat tulla rukouskumppanin ja ohjaajan kanssa rukoilemaan ja kilvoittelemaan. Samalla kartano siirtyy Hiljaisuuden Ystävien omistukseen.
Toukokuussa 2022 Enonkosken luostariyhteisön tukiyhdistys päätti lakkauttaa toiminnan Enonkoskella ja siirtää sen osaksi Haminan yhteisöä. Via Silentii toimii kesän ajan vielä Enonkosken tiloissa, jonka jälkeen luostarin kirjasto ja esineistö siirretään Poitsilaan.
Kirjallisuutta

Taina Parikka: "Poitsilan kartano: hamasta menneisyydestä uudelle vuosituhannelle", teoksessa: Matkailuoppaiden peruskurssi 2008 : kurssityöt. Haminan kansalaisopisto 2008 (moniste)
Herrgårdar i Finland. 1, Nyland 1. Helsingfors: Söderström 1928
Pingviini (sarjakuvahahmo)

| Pingviini |
| --- | --- |
 Pingviini
Luoja(t):  Bill Finger   Bob Kane
Kustantamo:  DC Comics
Ensiesiintyminen:  Detective Comics nro 58
Henkilötiedot
Oikea nimi:  Oswald Chesterfield Cobblepot
Status:  aktiivinen
Pituus:  157 cm
Paino:  79 kg
Edelliset ryhmäsidokset:  Suicide Squad
Henkilöllisyydet:  Pingviini
Voimat:  Rikollisnero, pingviinimäinen käytös ja käyttää sateenvarjoaan aseenaan ja hallitsee lintuja, korkea tasoälykkyys
Pingviini, oikealta nimeltään Oswald Chesterfield Cobblepot on kuvitteellinen rikollinen DC Comicsin sarjakuvamaailmassa ja Batmanin vihollinen. Pingviinin ensiesiintyminen oli Detective Comicsin 58. numerossa, ja hänet loivat Bill Finger ja Bob Kane. IGN Entertainmentin laatimalla sarjakuvarikollisten top 100 -listalla Pingviini on sijalla 51. Hahmo on yleensä luokiteltu Batmanin toiseksi arkkiviholliseksi Jokerin kanssa.
Pingviinin varusteisiin kuuluvat muun muassa sateenvarjot, jotka voivat esimerkiksi heittää vangitsevan verkon tai ruiskuttaa happoa. Pingviini omistaa lisäksi myös Ice Berg -yöklubin, jossa käyvät yleensä tylsistyneet, vanhat miljonäärit tai mafiosot sekä nuorisorikolliset. Tämän paikan hän osti edesmenneiden rikkaiden vanhempiensa rahoilla. Myös Batman on ollut klubilla valepukuisena salakuuntelemassa asiakkaita ja kysymässä Pingviiniltä tietoja Gothamin rikollisuudesta.
Pingviini on yksi Batmanin tunnetuimmista vihollisista. Hahmo eroaa muista vihollisista siinä, että hän on heistä ainoana täysin järjissään. Tästä onkin aiheutunut Pingviinin ja Batmanin välille ainutlaatuinen suhde.
Sarjakuvissa

Pingviinin oikea nimi on Oswald Cobblepot. Hän syntyi keskiluokkaiseen perheeseen ja koki raskaita aikoja kasvaessaan aikuiseksi. Cobblepotia kiusattiin lapsena hänen ulkonäkönsä vuoksi ja verrattiin usein lintuun. Sittemmin Cobblepot ystävystyi villilintuihin, jotka vierailivat hänen kasvihuoneessaan. Hän syötti lintuja, jotka tottuivat hänen läsnäoloonsa. Vuosien ajan Cobblepot tunsi olonsa tämän vuoksi ulkopuoliseksi ja muut lapset nimittelivät häntä pingviiniksi. Cobblepot ajautui raivon partaalle ja suunnitteli useita keinoja kostaakseen luokkatovereilleen ja lapsille, jotka kiusasivat häntä. High Schoolin tanssiaisissa Cobblepot päätti tehdä pienen jekun lähettämällä muutaman harakan aiheuttamaan harmia kiusaajilleen. He kuitenkin kostivat ja hakkasivat Cobblepotin. Hän onnistui palaamaan takaisin loukkaantuneena ja meni katsomaan adoptoituja lemmikkejään. Yksi niistä kuitenkin puri häntä ja se sai Cobblepotin raivoon, että hän hakkasi linnun. Cobblepot päätti kuitenkin suorittaa koulun loppuun, jonka jälkeen hän päätti siirtyä rikollisuuden tielle ja otti nimekseen Pingviini. Hän käytti perheensä omaisuutta rakentaakseen Ice Berg -yöklubin. Sittemmin Pingviini on ollut mukana useita kertoja Gothamissa tapahtuneiden laittomuuksien parissa. Hän muun muassa toimi laittomasti nyrkkeilypromoottorina ja on useasti toiminut mustassa pörssissä.
Batman Failsafe -tarinassa paljastetaan, että Pingviini on kuolemassa elohopeamyrkytykseen ja on hoidettavana Gothamin sairaalassa. Pingviini tästä katkeroituneena yrittää viimeisenä rikoksenaan murhata kaikki Gothamin rikkaat eliitit. Batmanin onnistuttua estämään tämän hän vierailee Pingviinin luona sairaalassa ja Pingviini viimeisenä keinonaan kostaakseen Batmanille tekee itsemurhan ottamalla syanidikapselin ja lavastaa Batmanin murhaajaksi. Tämä myöhemmin aktivoi Failsafe-androidin, jonka Batman suunnitteli pysäyttämään hänet jos hän ikinä tappaa jonkun oikeasti omasta halustaan.
Pingviini on vastuussa Victor Zsaszin muuttumisesta murhaajaksi.
Pingviini muissa medioissa > Televisio

Burgess Meredith esitti Pingviiniä 1960-luvun Batmanissa ja vuonna 1966 ensi-iltansa saaneessa Batman-elokuvassa. Hänen esiintymisessään muistettavinta on pingviinimäinen ääntely ja kävely.
Pingviini esiintyy myös televisiosarjassa Gotham. Sarjassa hän toimii yhtenä päävastustajista ja siksi hänellä onkin isompi rooli kuin aikaisemmin. Gothamissa häntä esittää Robin Lord Taylor. Tästä hahmosta nousi jonkinlainen kohu, kun kolmannella kaudella paljastettiin hänen tuntevan romanttisia tunteita Cory Michael Smithin esittämää Arvuuttajaa kohtaan. Taylor, joka itse on kertonut homoseksuaalisuudestaan, on kuitenkin sanonut, ettei hahmolla ole oikeaa seksuaalista suuntautumista, vaan rakkaus johtuu halusta samaistua johonkuhun, eikä kohteen sukupuolella olisi ollut merkitystä hahmolle.
Pingviini muissa medioissa > Elokuvat

Danny De Vito esitti Pingviiniä vuonna 1992 ensi-iltansa saaneessa ja Tim Burtonin ohjaamassa Batman – paluussa. Eroa sarjakuvaversioon elokuvassa oli se, että Pingviini hylättiin lapsena ja hän kasvoi Gotham Cityn viemäreissä ja myöhemmin sirkusseurueessa. Pingviinin ulkonäkökin on muuttanut sarjassa radikaalisti, ja hänestä on tehty julmempi ja katkerampi hahmo. Pingviini yritti tappaa Kissanaisen elokuvan puolivälissä epäonnistuen.
Colin Farrell esitti Pingviiniä vuonna 2022 ilmestyneessä elokuvassa The Batman. Hän oli Carmine Falconen oikeankädenmies sekä Jäävuoriklubin omistaja, Falconen itse johtaessa sen salaista osaa, Pakkasklubia, jossa kävivät myös Gothamin korruptoituneet poliitikot ja viranomaiset. Kun Falconen kilpailija, Sal Maroni, oli järjestetty telkien taakse, Pingviini oli ottanut Maronin huumebisneksen hallintaansa. Batmanin ja James Gordonin lopulta pidätettyä ja Arvuuttajan ammuttua Falconen, Pingviini julistautui Falconen mafian uudeksi johtajaksi. Hahmon oma spin-off sarja, The Penguin tulee suoratoistopalvelu Maxiin vuonna 2024. Sarja on suoraa jatkoa elokuvalle.
Pingviini muissa medioissa > Animaatio

Paul Williams oli Pingviinin äänenä Batman-animaatiosarjassa. Sarjassa Pingviinin alkuperästä ei mainita juuri mitään ja hahmo muistuttaa ulkonäöltään Tim Burtonin Batman Returns -elokuvan Pingviiniä. Hahmo esiintyi myös elokuvassa Batman: Salaperäinen Batwoman äänenään David Odgen Stries. Pingviini teki pienen sivuroolin animaatioelokuvassa Batman: Assault on Arkham äänenään Nolan North.
Pingviini esiintyy myös vuoden 2004 Batmanissä, ja hänen äänenään toimii Tom Kenny. Tässäkin sarjassa Pingviini on kuvattu samannäköiseksi kuin Batman Returnsissä. Kabuki kaksoset ovat tässä sarjassa Pingviinin henkivartijoita.
Pingviini esiintyy vuoden 2019 Harley Quinn -animaatiosarjassa, jossa häntä ääninäyttelee Wayne Knight. Sarjan toisella kaudella Harley Quinn onnistuu tappamaan hänet kaksintaistelun aikana.
Pingviini muissa medioissa > Videopelit

Pingviini esiintyy vuonna 2010 DC Universe Online -pelissä, jossa se ei ole pelattavana hahmona.
Pingviini esiintyy vuonna 2008 Lego Batman: The Video Game -pelissä, jossa se on pelattavana hahmona. Hahmon äänenä pelissä toimi myös The Batmanissä Pingviiniä ääninäytellyt Tom Kenny.
Vuoden 2009 Batman: Arkham Asylum -pelissä , Pingviinin henkilöhistorian voi avata ratkaisemalla Arvuuttajan arvoituksen.
Pingviini esiintyy myös Batman: Arkham City -pelissä (2011), jossa hän on vihollisena. Pelissä Pingviini on vallannut Arkham Cityn Luonnontieteellisen Museon ja pitää siellä vankina Pakkasherraa, jolta Batman tarvitsee lääkkeen sairauteensa.
Pingviini esiintyy myös vuoden 2013 Batman: Arkham Originsissa vihollishahmona.
Hän on myös mukana vuoden 2015 Batman: Arkham Knight -pelissä, ja hänellä on oma sivutehtävänsä.
Jiirisaha

Käsikäyttöinen jiirisaha.
Sähkökäyttöinen jiirisaha.
Jiirisaha on saha, jolla nimensä mukaan sahataan kappaleita jiiriin eli tässä tapauksessa haluttuihin vinokulmiin.
Käsivoimaisissa jiirisahoissa sahaa ohjaa sahauspöytään kiinnitetty liukukoneisto. Yksinkertaisempi konstruktio on selkäsaha, jonka ohjurina toimii metallista, puusta tai muovista tehty jiirilaatikko.
Konevoimainen jiirisaha on tyypillisesti sirkkeli. Niistä käytetään nimitystä katkaisu- ja jiirisirkkeli tai pelkästään jiirisirkkeli tai jiirisaha. Sahaosa voi olla pelkän saranan varassa tai siinä voi olla myös ulottuvuutta lisäävä liukukoneisto. Laite on yksi tärkeimpiä kirvesmiehen ja puusepän työkaluja. Laitteen halpuus, käytännöllisyys, mittatarkkuus ja siirreltävyys on vaikuttanut suuresti rakentamisen mittatarkkuuksien ja laadun parantumiseen. Katkaisu- ja jiirisirkkeleiden tunnettuja valmistajia ovat muun muassa Makita, DeWalt ja Bosch.
Joseph Vize

Joseph ”Joe” Vize (25. kesäkuuta 1882 – 1959) oli irlantilainen kenraalimajuri, joka määrättiin Irlannin sisällissodan päätyttyä perustetun rannikko- ja meripuolustuksen CMS, Coastal and Marine Servicen johtoon 1923. Hän oli ollut pääsiäiskapinaan osallistuneen Irlannin tasavaltalainen veljeskunnan (Irish Republican Brotherhood) jäsen. Hän oli aiemmin työskennellyt Glasgow’ssa tukikohtaa pitäneen Clan Linen palveluksessa. Kun hänen aluksensa oli 1915 torpedoitu, hän palasi Dubliniin ja liittyi kapinaan. Vapauduttuaan hän jatkoi toimintaansa. Britit vangitsivat hänet 1921, mutta hän pääsi myöhemmin pakoon. Hänen ansionsa sekä merenkulun alalla että tasavallan kannalta olivat nuhteettomat.
Jilbab

Jilbabia käyttävä nainen Sansibarissa
Jilbab (arab. جِلْبَاب‎, ǧilbāb) on musliminaisten käyttämä pitkä kaapu, jota käytetään yleensä hijabin tai niqabin kanssa. Se peittää koko vartalon paitsi kädet ja kasvot.
Nike on kehittänyt jilbabista version, joka mahdollistaa urheilun harrastamisen.
Vuonna 2006 Ison-Britannian korkein oikeus määräsi, että koulu voi vaatia jilbabia käyttävää oppilasta käyttämään sen sijasta tavallista koulupukua.
Joseph Wallis

| Mitalit> Maa:   Yhdistynyt kuningaskunta.Miesten rugby. Olympialaiset  | Mitalit> Maa:   Yhdistynyt kuningaskunta.Miesten rugby. Olympialaiset  | Mitalit> Maa:   Yhdistynyt kuningaskunta.Miesten rugby. Olympialaiset  | Maa:   Yhdistynyt kuningaskunta> Miesten rugby. |
| --- | --- | --- | --- |
|  Hopeaa | Pariisi 1900 | joukkuekilpailu |  |
Joseph Godfrey Wallis (20. heinäkuuta 1873 Kings Norton – 16. toukokuuta 1919 Glasgow) oli brittiläinen rugbynpelaaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä jaettua hopeaa saaneeseen Moseley Wanderers -joukkueeseen.
Jijelin maakunta

| Jijelin maakunta |
| --- | --- |
 Välimeren rantaa Jijelissä.
 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  Jijel
Pinta-ala:  2 398 km²
Väkiluku (2018):  765 200
Jijelin maakunta (arab. ولاية جيجل‎) eli wilaya on hallintoalue Algerian koillisosassa. Sen keskus on Jijelin kaupunki. Maakunnan pinta-ala on 2 398 neliökilometriä. Asukkaita on 765 200 henkeä (vuonna 2018, arvio).
Jijelin maakunta rajoittuu idässä Skikdan, etelässä Milan ja Sétifin ja lännessä Béjaïan maakuntiin sekä pohjoisessa Välimereen. Maisemaa leimaavat vuoret, laaksot ja rannikkovyöhykkeen pienet tasangot. Tärkeimmät joet ovat El Kebir ja Djendjen. Seudulla vallitsee välimerenilmasto. Vuotuinen sademäärä on 800–1 200 millimetriä. Talvet ovat kosteita ja leutoja (5–15 astetta) ja kesät kuivia ja kuumia (20–35 astetta).
Maakunta jakautuu hallinnollisesti 11 piirikuntaan eli daïraan, joihin kuuluu 28 kuntaa. Piirikuntien keskukset ovat Chekfa, Djimla, El Ancer, El Aouana, El Milia, Jijel, Settara, Sidi Maarouf, Taher, Texenna ja Ziama Mansouriah.
Jijelistä on hyvät maantieyhteydet naapurimaakuntiin. Kaupunkiin johtaa rautatie Ramdane Djamelista. Djendjenissä toimii kauppasatama, ja lisäksi on kolme kalastussatamaa. Jijelin lähellä sijaitsee Ferhat Abbasin kansainvälinen lentoasema.
Paikallisia elinkeinoja ovat maa- ja metsätalous, kalastus, teollisuus ja matkailu. Jijelin yliopisto toimii Jijelissä ja Tassoustissa. Nähtävyyksiin kuuluvat Välimeren rannikko hiekkarantoineen ja saarineen, vuoret, metsät ja tippukiviluolat, Ras El Afian majakka, Tazan kansallispuisto, Beni Belaïd -järven luonnonsuojelualue ja Kissirin eläinpuisto.
Joseph Wear

| Mitalit | Mitalit | Mitalit |  |
| --- | --- | --- | --- |
|  Joseph Wear |  Joseph Wear |  Joseph Wear |  |
Maa:   Yhdysvallat
Miesten tennis
|  Olympialaiset  |  Olympialaiset  |  Olympialaiset  |  |
|  Pronssia | St. Louis 1904 | nelinpeli |  |
Joseph Walker Wear (s. 27. marraskuuta 1876 Saint Louis, Missouri, Yhdysvallat – 4. kesäkuuta 1941 Philadelphia, Pennsylvania) oli yhdysvaltalainen tennispelaaja. Hänen veljensä Arthur Wear oli myös tennispelaaja.
Wear saavutti St. Louisin olympialaisissa 1904 pronssia nelinpelissä Allen Westin kanssa.